recursal/SuperWikiNEXT-32B huggingface dataset:
אין לבלבל עם אין לבלבל ערך זה עם הערך "MAX".

**מקס פרגוסון שניידר** (באנגלית: **Max Ferguson Schneider**; ‏ 8 בספטמבר 1912 - 25 במרץ 1959) היה קולונל אמריקאי שהתפרסם בתפקידו כמפקד גדוד הריינג'רים ה-5 במהלך הפלישה לנורמנדי.

חייו
----

שניידר נולד וגדל בעיירה שננדואה באיווה. 

בשנת 1939 התגייס שניידר למשמר הלאומי של ארצות הברית, עבר קורס קציני מילואים של צבא ארצות הברית, והוסמך כקצין חי"ר. שניידר שימש כמפקד מחלקה ולאחר המתקפה על פרל הארבור, עם כניסת ארצות הברית מלחמת העולם השנייה, הוצב כסגן בגדוד השני של רגימנט ה-168 שבדיוויזיית החי"ר ה-34. במאי 1942, משהוחלט להקים יחידה דומה לקומנדו הבריטי בצבא ארצות הברית והוקם נוסד גדוד הריינג'רים ה-1, התנדב שניידר ומונה למפקד פלוגה ה'. 

שניידר הוביל את פלוגתו בנחיתה בעיירה ארזיו (Arzew). ב-11 בפברואר 1943 פיקד על הפלוגה בפשיטה על מוצב סאנאד שבמרכז תוניסיה, 19 קילומטרים בעומק קווי האויב. המוצב אויש על ידי חיילים איטלקים מאוגדת קנטאורו ומחטיבת החי"ר העשירית ברסאגלירי, שנחשבה לחטיבה עילית ללוחמה ההררית. בקרב נפצעו עשרים מלוחמי הגדוד נפצעו ואחד נהרג. הכוח הפושט בפיקוד דארבי הרג כשבעים וחמישה חיילים ושבה עשרה. על האופן בו פעל בפשיטה עוטר שניידר בכוכב הכסף על גבורתו. לאחר מכן לחמה הפלוגה בפיקודו בקרב על רכס אל-גואטר.

לאחר מכן שימש כסגן מפקד גדוד הריינג'רים ה-4 ולקח חלק בפלישת בעלות הברית לסיציליה, במסגרתה ביצע הגדוד בנחיתת סער אמפיבית בג'לה, ובמערכה על איטליה הוטלה על צוות הקרב המשימה לכבוש את העיירה ציסטרנה. במהלך הלחימה על היעד נקלעו שניים מן הגדודים של כוח הריינג'רס ה-6615 למארב של כוח גרמני עדיף בהיקף שני רגימנטים. הכוח ספג כמות נפגעים אנושה ולמעשה חדל מלהתקיים ככוח לוחם. לאחר מכן הוצב שניידר כסגן מפקד גדוד הריינג'רים השני שבפיקוד ג'יימס ארל ראדר. 

זמן קצר בטרם הפלישה לנורמנדי מונה למפקד גדוד הריינג'רים ה-5. שניידר הוביל את גדודו בנחיתה בחוף אומהה ובפריצה ללב צרפת. על האופן שבו פיקד על גדודו בקרב הוענק לשניידר צלב השירות המצוין. לאחר המלחמה שימש בשורת תפקידי מטה ולחם במלחמת קוריאה. 

שניידר סבל מתסמונת פוסט טראומה, ובשנת 1959 בעודו מוצב בדרום קוריאה, חלה התדרדרות במצבו הבריאותי והוא נפטר.

הערות שוליים
------------

1. ↑  ג'יימס אלטיירי, "**ראשי-החנית**", הוצאת מערכות, 1965, עמודים 316-317.
2. ↑  ג'יימס אלטיירי, "**ראשי-החנית**", הוצאת מערכות, 1965, עמודים 52.
3. ↑  ג'יימס אלטיירי, "**ראשי-החנית**", הוצאת מערכות, 1965, עמודים 116-141.
4. ↑  גל פרל פינקל וסא"ל ירון,מבצע "קרנף": מה כדאי לחטיבת הקומנדו ללמוד מרגימנט הריינג'רס של צבא היבשה האמריקני, מערכות 488, יולי 2020, עמודים 42-41.
5. ↑  ג'יימס אלטיירי, "**ראשי-החנית**", הוצאת מערכות, 1965, עמודים 196-229.
6. ↑  Valor awards for Max Ferguson Schneider, מתוך אתר "Military Times".
7. ↑  ג'יימס אלטיירי, "**ראשי-החנית**", הוצאת מערכות, 1965, עמודים 236-241.
8. ↑  ג'יימס אלטיירי, "**ראשי-החנית**", הוצאת מערכות, 1965, עמודים 308-313.
9. ↑  גל פרל פינקל,המערכה על אנציו - חצי־גשר על פני תהום, כתב העת "בין המערכות" באתר צה"ל, ‏ 25 בנובמבר 2020.
10. ↑  סטיבן אמברוז, "**יום הפלישה**", מאנגלית: מרדכי ברקאי, הוצאת זמורה ביתן, 2002, עמודים 374-380.
11. ↑  סטיבן אמברוז, "**יום הפלישה**", מאנגלית: מרדכי ברקאי, הוצאת זמורה ביתן, 2002, עמודים 397-399.
תכלית תעודות סל בע"מ הייתה חברה לתעודות סל אשר הוקמה בשנת 2004, ונחשבה לגוף השני בגודלו בישראל בתחום תעודות הסל. החברה הייתה בשליטת דש איפקס הולדינגס שהחזיקה ב-59.9% ממניות החברה, ובבעלותה גם דש בית השקעות. יתר מניות החברה, 40.1% בסך הכל, הוחזקו ביידי קבוצת מייקל דייוויס (MDG) (בבעלות מייקל דייוויס), אשר התמחותה היא מסחר באופציות. ב-2012 נחתם מיזוג בין מיטב בית השקעות ובית ההשקעות דש אייפקס, מה שהפך את מיטב בית השקעות לבעלת השליטה בחברה עם השלמת המיזוג בשנת 2013.

היסטוריה
--------

בשנת 1987 הקימה קבוצת דיסקונט את גוף ההשקעות 'תכלית בית השקעות' אשר עסק בין היתר במכירת מוצרים פיננסיים, בניהול תיקי השקעות ועוד. בשנת 2004 הוחלט להרחיב את פעילות בית ההשקעות גם לעולם תעודות הסל, מה שהביא להקמת תכלית תעודות סל, אשר עוסקת כיום בתחום זה בלבד. בשנת 2012 נאלץ בנק דיסקונט לישראל למכור את החברה לחברת דש בית השקעות לאחר שהמפקח על הבנקים הורה לו למכור את האחזקות שלו בחברה (20%) עד 2013. 

בשנת 2012 התמזגה אל תכלית תעודות סל חברת 'אינדקס תעודות סל'. באותה שנה, גייסה תכלית 2.45 מיליארד שקלים, והייתה למגייסת הגדולה ביותר בשוק תעודות הסל בישראל ב-2012. תכלית תעודות סל הייתה גם לחברה הראשונה בישראל שהנפיקה תעודת סל בתחום הביומד והטכנולוגיה בישראל - תעודת הסל 'תכלית ת"א ביומד', בחודש יולי 2012. בשנת 2012 קיבל הממונה על ההגבלים העסקיים החלטה כי הוא לא מאשר את איחוד תכלית תעודות סל עם מיטב תעודות סל, מה שהיה הופך את החברה המשולבת לגדולה ביותר בתחום בארץ. בשל כך נאלצה חברת דש מיטב למכור את חברת מיטב תעודות סל. ב-2021 הופיע ברישום החברות "פירוק מרצון" של החברה.

מוצרי החברה
-----------

החברה ניהלה ב-2013 מעל 130 תעודות שונות בישראל, בהיקף של מעל 20 מיליארד שקלים. בין המוצרים הפיננסיים המוצעים על ידי החברה:

* תעודות סל מניות ישראל
* תעודות סל מניות חו"ל
* תעודות סל אג"ח
* תעודות סל פיקדון
* תעודות סל סחורות
* תעודות סל מורכבות
* תעודות סל בחסר - שורט

בראש החברה בזמן המיזוג עמדו דוד אללוף, מנכ"ל שותף ששימש בעבר כמנכ"ל קבוצת מייקל דייוויס ואיל סגל, מנכ"ל שותף ששימש בעבר כמנהל מחלקת ההשקעות בבנק דיסקונט לישראל וכן כמנכ"ל תכלית בית השקעות מתקופת המיזוג ועד 2019.

ראו גם
------

* קסם תעודות סל ומוצרי מדדים

קישורים חיצוניים
----------------

* 

* אתר האינטרנט הרשמי של תכלית תעודות סל
* 
* תכלית תעודות סל מאתר הבורסה לניירות ערך

הערות שוליים
------------

1. ↑  רחלי בינדמן, דש אייפקס חוטפת למגדל את תכלית מבין הידיים, באתר כלכליסט, 30 ביוני 2010
2. ↑  רחלי בינדמן, הממונה על ההגבלים העסקיים דיויד גילה דחה מיזוג תעודות הסל של דש ומיטב, באתר כלכליסט, 14 בנובמבר 2012

| חברות שירותים פיננסיים והשקעות בישראל |
| --- |
| תאגידים סטטוטוריים | רשות ניירות ערך • רשות שוק ההון, ביטוח וחיסכון |
| בתי השקעות | IBI (מחזיקה גם בתמיר פישמן) • אימפקט • אינפיניטי • אלומות • אקסלנס נשואה • אלטשולר שחם • הלמן-אלדובי • הראל השקעות • ילין לפידות • מגדל שוקי הון • מור • מיטב דש • פסגות • פעילים |
| קרנות השקעות פרטיות | קרן פימי • קרן השקעות סקיי • קרן ריאליטי • קרן תשתיות ישראל • קרן טנא • פורטיסימו קפיטל |
| קרנות הון סיכון | TLV Partners • JVP • פיטנגו • קבוצת ברמ • ויולה ונצ'רס • תעוזה |
| קרנות נדל"ן | ריט 1 • מגוריט • מניבים • סלע קפיטל |
| תעודות סל | תכלית תעודות סל • קסם מדדים |
| מוסד פיננסי חוץ-בנקאי | קבוצת אחים נאוי • פנינסולה • אמפא • מיכמן • טריא • מימון ישיר |
| שירותים פיננסיים במטבעות וירטואליים | ביטס אוף גולד |
**מקס אנדרייביץ' רייטר** (ברוסית: **Макс Андреевич Рейтер**‏; 24 באפריל 1886 - 6 באפריל 1950) היה גנרל סובייטי ממוצא לטבי אשר שירת במלחמת העולם השנייה.

ביוגרפיה
--------

### תחילת דרכו

רייטר נולד ב-24 באפריל 1886 למשפחה לטבית בפלך קורלנד שהשתייך אז לאימפריה הרוסית. שמו המקורי היה **מרטינס רייטרס** (בלטבית: **Mārtiņš Reiters**). בשנת 1906 התגייס רייטר לצבא האימפריה הרוסית, וב-1910 סיים את האקדמיה הצבאית באירקוטסק. במהלך מלחמת העולם הראשונה, פיקד רייטר על פלוגה, מילא תפקידי מטה והגיע לדרגת פולקובניק. הוא נפל בשבי צבא הקיסרות הגרמנית בפברואר 1918, במהלך מבצע אגרוף, ונשלח למחנה שבויים בפרוסיה המזרחית. הוא שוחרר מהשבי ב-1919, ועם שחרורו הצטרף למפלגה הבולשביקית והתגייס לצבא האדום. הוא לחם בשורות הצבא האדום במלחמת האזרחים ברוסיה, וב-1921 מונה למפקד בריגדה, ולאחר מכן לסגן מפקד הדיוויזיה ה-11, והשתתף גם במלחמה הפולנית-סובייטית ובדיכוי מרד קרונשטאדט. ב-1922 הוענק לו בפעם הראשונה עיטור הדגל האדום (הוא עתיד לזכות בעוד שלושה עיטורים כאלו).

ב-1924 מונה למפקד דיוויזיית החוף ה-2, וב-1929 מונה למפקד הדיוויזיה ה-36 והשתתף עמה במלחמה קצרה כנגד הרפובליקה הסינית באותה שנה. ב-1932 מונה למפקד הדיוויזיה ה-73, ובנובמבר 1935 סיים את האקדמיה הצבאית פרונזה, ומ-1936 עד 1939 היה ראש מחלקת ההדרכה הצבאית במטה הכללי, ולאחר מכן היה מפקד הקורפוס ה-34. בינואר 1940 מונה לסגן מפקד המחוז הצבאי הקווקזי, וב-4 ביוני של אותה שנה הועלה לדרגת לייטנט גנרל. ביולי מונה לסגן מפקד המחוז הצבאי צפון הקווקז.

### מלחמת העולם השנייה

 ערך מורחב – **מלחמת העולם השנייה**  

עם תחילתו של מבצע ברברוסה היה רייטר סגן מפקד המחוז הצבאי צפון הקווקז, וב-22 ביוני 1941 מונה למפקד המחוז. הוא החזיק בתפקיד עד דצמבר של אותה שנה, ובפברואר 1942 מונה לסגן מפקד חזית בריאנסק, ומאוחר יותר באותו החודש מונה לסגן מפקד החזית המערבית. ב-8 במרץ של אותה שנה מונה למפקד הארמייה ה-20, ופיקד עליה עד 2 בספטמבר 1942. ב-30 בינואר 1943 הועלה לדרגת גנרל-פולקובניק ומונה למפקד חזית בריאנסק, אשר ב-12 במרץ 1943 הפכה לחזית העתודה. ב-23 במרץ פורקה החזית שוב, והפכה לחזית קורסק. חזית זו פורקה כבר ב-27 במרץ, ורייטר הועבר לפקד על חזית אוריול אשר פורקה יום לאחר מכן והפכה לחזית בריאנסק החדשה. רייטר פיקד על החזית עד 6 ביולי 1943 עת מונה למפקד המחוז הצבאי הערבה. ביולי של אותה שנה מונה לסגן מפקד חזית וורונז', והחזיק בתפקיד עד תחילת אוגוסט. ב-22 בספטמבר 1943 מונה למפקד המחוז הצבאי דרום אורל, והחזיק בתפקיד עד דצמבר 1945.

### אחריתו

מינואר 1946 עד אפריל 1950 מונה למפקד קורס קצינים של הצבא האדום, וב-6 באפריל של אותה שנה מת בביתו במוסקבה והוא בן 63.

קישורים חיצוניים
----------------

ויקישיתוף מדיה וקבצים בנושא **מקס רייטר** בוויקישיתוף
* מקס רייטר באתר הגנרלים של מלחמת העולם השנייה (באנגלית)
* מקס רייטר, באתר "Find a Grave" (באנגלית)
**אריק ספולסטרה** (באנגלית: **Erik Spoelstra**‏; נולד ב-1 בנובמבר 1970) הוא מאמן כדורסל בקבוצת מיאמי היט מליגת ה-NBA. הוא המאמן הפיליפיני-אמריקאי הראשון ב-NBA. משנת 2001 ועד 2008, שימש כעוזר מאמן וסקאוטר של הקבוצה.
הוא הוביל את המיאמי היט ל-90 ניצחונות ושתי הופעות פלייאוף בשנתיים הראשונות שלו כמאמן.

בשנים 2012–2013 הוביל את ההיט לזכייה בשתי אליפויות רצופות באליפות ה-NBA.

חייו האישיים
------------

ספולסטרה הוא בנו של האירי-הולנדי-אמריקאי ג'ון ספולסטרה, שהיה המנהל של פורטלנד טרייל בלייזרס, דנוור נאגטס, באפלו ברייבס, ניו ג'רזי נטס. אמו, אליסה סלינו, היא מסן פאבלו, לגונה בפיליפינים. סבו ווטסון ספולסטרה היה עיתונאי ספורט משך שנים רבות בדטרויט ניוז.

ספולסטרה גדל בפורטלנד, אורגון שם למד באוניברסיטת פורטלנד אותה סיים עם תואר ראשון בתקשורת בשנת 1992.

בספטמבר 2015 הודיע כי הוא בזוגיות עם ניקי סאפ, בעברה מעודדת ורקדנית בלהקת המעודדות של מיאמי היט, ביולי 2016 הם נישאו ובמרץ 2018 נולד להם ילד.

מיאמי היט
---------

ספולסטרה הצטרף לצוות של ההיט בשנת 1995 בתור אחראי על הווידאו, וכעבור שש שנים מונה לעוזר מאמן.

ספולסטרה היה עוזר מאמן ההיט כאשר היא לקחה אליפות ב-2006, כשבין היתר, מיאמי חזרה מפיגור 0–2 בסדרה לניצחון 2–4 על דאלאס מאבריקס.

באפריל 2008, מונה למאמן הראשי של ההיט, במקומו של פט ריילי.

בעונת 2010/2011 ספולסטרה הגיע עם ההיט לגמר ה-NBA שם הפסיד בתוצאה 2–4 לדאלאס מאבריקס.

ביוני 2012 זכה עם ההיט באליפות ה-NBA, לאחר ניצחון 1–4 בגמר על אוקלהומה סיטי ת'אנדר.

ביוני 2013 זכה עם ההיט באליפות ה-NBA, לאחר ניצחון 3–4 בגמר על סן אנטוניו ספרס.

ביוני 2014 העפיל עם הקבוצה בפעם הרביעית ברציפות לגמר ה-NBA, שם הפסיד בתוצאה 1–4 לסן אנטוניו ספרס.

ב-16 בדצמבר 2017, ספולסטרה ניצח את המשחק ה-455 שלו כמאמן ההיט, והעפיל למקום הראשון (בו היה פט ריילי) ברשימת המאמנים עם הכי הרבה ניצחונות בקבוצה.

ב-27 בספטמבר 2020 ספולסטרה העפיל בפעם החמישית בחייו לגמר ה-NBA לאחר ניצחון 4-2 בסדרה על בוסטון סלטיקס.

ב-9 בפברואר 2022 הוכרז כאחד מחמישה עשר המאמנים הגדולים בתולדות הNBA.

קישורים חיצוניים
----------------

ויקישיתוף מדיה וקבצים בנושא **אריק ספולסטרה** בוויקישיתוף

* פרופיל, באתר Sports-Reference
* טים ריינולדס, איי פי, אריק ספולסטרה רוצה לשמר את ההצלחה, באתר הארץ, 28 בספטמבר 2012

| מאמני ליגת ה-NBA |
| --- |
| האזור המזרחי | 

|  |  |
| --- | --- |
| הבית האטלנטי | **ג'ו מאזולה** (בוסטון) • **ז'אק ווהן** (ברוקלין) • **טום ת'יבודו** (ניו יורק) • **ניק נרס** (פילדלפיה) • **דארקו ראיאקוביץ'** (טורונטו) |
| הבית המרכזי | **בילי דונובן** (שיקגו) • **ג'יי. בי. ביקרסטאף** (קליבלנד) • **מונטי ויליאמס** (דטרויט) • **ריק קרלייל** (אינדיאנה) • **אדריאן גריפין** (מילווקי) |
| הבית הדרום־מזרחי | **קווין סניידר** (אטלנטה) • **סטיב קליפורד** (שארלוט) • **אריק ספולסטרה** (מיאמי) • **ג'מאל מוזלי** (אורלנדו) • **וס אנסלד הבן** (וושינגטון) |

 |
| האזור המערבי | 

|  |  |
| --- | --- |
| הבית הצפון־מערבי | **מייקל מלון** (דנוור) • **כריס פינץ'** (מינסוטה) • **מארק דייגנולט** (אוקלהומה סיטי) • **צ'ונסי בילאפס** (פורטלנד) • ויל הארדי (יוטה) |
| הבית הפאסיפי | **סטיב קר** (גולדן סטייט) • **טיירון לו** (ל.א. קליפרס) • **דרווין האם** (ל.א. לייקרס) • **פרנק ווגל** (פיניקס) • **מייק בראון** (סקרמנטו) |
| הבית הדרום־מערבי | **ג'ייסון קיד** (דאלאס) • **אימה יודוקה** (יוסטון) • **טיילור ג'נקינס** (ממפיס) • **וילי גרין** (ניו אורלינס) • **גרג פופוביץ'** (סן אנטוניו) |

 |
בתורת המשחקים, **תכונת הפה-אחד** (unanimity) היא תכונה שניתן לדרוש מפונקציית רווחה חברתית וכן מפונקציית בחירה חברתית.
תכונה זו אומרת שאם כל הפרטים בחברה מעדיפים את אפשרות a על פני אפשרות b, אזי הפונקציה תעדיף את a על b.
שם נוסף לתכונה זו הוא יעילות פארטו, שכן אם כל הפרטים מעדיפים את a על b אזי פונקציה שמעדיפה את b על a אינה יעילה פארטו.

הגדרה פורמלית
-------------

פונקציית רווחה חברתית F מקיימת את **תכונת הפה-אחד** אם לכל שתי אפשרויות a,b\in A ולכל פרופיל העדפות חזקות
{\displaystyle \ P^{N}} מתקיים: אם {\displaystyle \ a\succ \_{P\_{i}}b} לכל פרט {\displaystyle \forall i\in N}, אזי
{\displaystyle (a\succ \_{F(P)}b)}.

פונקציית בחירה חברתית G מקיימת את **תכונת הפה-אחד** אם לכל שתי אפשרויות a,b\in A ולכל פרופיל העדפות
חזקות {\displaystyle \ P^{N}} מתקיים: אם {\displaystyle \ a\succ \_{P\_{i}}b} לכל פרט {\displaystyle \forall i\in N} אזי {\displaystyle \ G(P^{N})\neq b}.

דוגמאות
-------

תכונה זו "סבירה" לדרישה מפונקציית רווחה חברתית וכן מפונקציית בחירה חברתית מכיוון שכאשר כל פרט בחברה מעדיף את אפשרות a על b לא ייתכן שהחברה תעדיף את אפשרות b לפני a. המשמעות של תכונה זו היא שכאשר יש העדפה פה -אחד של כל פרט בחברה לגבי אפשרות מסוימת, פרט זה יועדף על ידי החברה כולה. ועל כן רוב חוקי הבחירות השימושיים מקיימים אותה.

* פונקציית רווחה חברתית וכן פונקציית בחירה חברתית דיקטטוריות מקיימות את **תכונת הפה-אחד** מכיוון שאם כל הפרטים מעדיפים את a על b אז בפרט הדיקטטור מעדיף את a על b.
* פונקציית רווחה חברתית וכן פונקציית בחירה חברתית, כאשר יש שני פרטים בחברה, הקובעות לפי כלל הרוב (האומר שתיבחר האפשרות שאותה בחרו הרוב) מקיימות את תכונת הפה אחד.

משפטי אי יכולת
--------------

* פונקציית רווחה חברתית אינה יכולה להיות לא דיקטטורית לקיים את תכונת האי-תלות באפשרויות לא רלוונטיות ולקיים את תכונת הפה-אחד אם מספר הפרטים בחברה שווה או גדול משלוש לפי משפט ארו.
* פונקציית בחירה חברתית אינה יכולה להיות לא דיקטטורית לקיים את תכונת המונוטוניות ולקיים את תכונת הפה-אחד אם מספר הפרטים בחברה שווה או גדול משלוש לפי משפט מולר סטרסוויט(אנ').

לקריאה נוספת
------------

* שמואל זמיר, מיכאל משלר, אילון סולן, **תורת המשחקים**, ירושלים: מאגנס, 2008, מסת"ב 9654932946

הערות שוליים
------------

1. ↑  Coalitional Structure of the Muller-Satterthwaite Theorem
**אגם פורלידס** או **אגם פורלידאס** (באנגלית: **Forlidas Pond**) הוא אגם עגול, במסיב דופק, בארץ המלכה אליזבת שבאנטארקטיקה.

קוטרו של האגם 100 מטרים.

האגם ממוקם בסמוך ממזרח לקצה הצפוני של מצוק פורלידס.

אזור מוגן במיוחד אנטארקטי
-------------------------

האגם, ועמק דייוויס הסמוך לו (והמרוחק 500 מטרים מהאגם), וכן העמקים חשופי קרח סמוכים אחרים, מהווים את מערכת "העמקים היבשים" הדרומיים ביותר ביבשת אנטארקטיקה. בשל כך לעמקים אלה חשיבות מדעית יוצאת דופן, לחקר האקלים באזור.

האגם והעמק מהווים יחד אזור אנטארקטי מוגן מיוחד (אזור מס' 119), המוגן תחת האמנה האנטארקטית.

היסטוריה
--------

### גילוי ומיפוי האגם

האגם התגלה, מופה ונחקר בקצרה בדצמבר 1957, על ידי סוקרים של הסקר הגאולוגי של ארצות הברית, בסקרים על הקרקע שנערכו במסגרת השנה הגאופיזית הבינלאומית; משלחת הסקר יצאה מתחנת אלזוורת'.

### מקור השם

השם ניתן לאגם על ידי ארתור ב. פורד מהסקר הגאולוגי של ארצות הברית.

האגם, כמו גם מצוק פורלידס הסמוך נקראים על שמו של צ'ארלס וו. פורלידס (Charles W. Forlidas), מצי ארצות הברית, מפעיל רדיו, ששהה בעונת החורף האנטארקטי 1957 בתחנת אלזוורת'.

לקריאה נוספת
------------

• Management Plan for Antarctic Specially Protected Area No. 119, **DAVIS VALLEY AND FORLIDAS POND, DUFEK MASSIF**
• Hodgson, Dominic A Bentley, Michael J, **Lake highstands in the Pensacola Mountains and Shackleton Range 4300–2250 cal. yr BP: Evidence of a warm climate anomaly in the interior of Antarctica**, 
• Karolien Peeters (UGent), Dominic A Hodgson, Peter Convey and Anne Willems (UGent), **Culturable diversity of heterotrophic bacteria in Forlidas Pond (Pensacola Mountains) and Lundström Lake (Shackleton Range), Antarctica**, (2011) MICROBIAL ECOLOGY. 62(2). p.399-413

קישורים חיצוניים
----------------

* אגם פורלידס באתר הסקר הגאולוגי של ארצות הברית
* מפת עמק דייוויס ואגם פורלידס באתר הגאזט האנטארקטי של ממשלת אוסטרליה
* אגם פורלידס באתר הגאזט האנטארקטי המשווה SCAR של ממשלת אוסטרליה
* מפת האזור המוגן המיוחד של הסקר הגאולוגי של ארצות הברית
* תחזית מזג אוויר עדכנית עבור אגם פורלידס

הערות שוליים
------------

1. 1 2 3 4 5 6 7 8 9 10  מידע גאוגרפי והיסטורי
2. 1 2 3  ראו ב"לקריאה נוספת" - Management Plan for Antarctic Specially Protected Area No. 119
3. 1 2 3 4  מידע היסטורי

| אזורים אנטארקטיים מוגנים מיוחדים |
| --- |
| ארץ המלכה אליזבת | עמק דייוויס • אגם פורלידס | מפלי הדם |
| ארץ המלכה מוד | עמק יוקידורי |
| אדמת מק. רוברטסון | מונולית מוריי • מונולית סקאלין • איי רוקרי |
| ארץ הנסיכה אליזבת | מפרץ אמאנדה • הר הארדינג • חצי האי מיול |
| ארץ המלכה מרי | האי האסוול |
| ארץ וילקס | האי ארדרי • האי פרייזר • חצי האי קלארק |
| ארץ אדלי | האי ברנרד • נונאטאק בן דוקטור |
| ארץ ג'ורג' החמישי | בקתות מוסון |
| ארץ ויקטוריה | כף אדייר • עמק בארוויק • עמק בולהאם • כף האלט |
| ים רוס | רמת ארייבאל • כף קרוזייר |
| ארץ פאלמר | אגם אבליישן • נקודת אבליישן • עמק אבליישן • הר מוניק • הר מרטין |
| ארץ גרהאם | נקודת ביסקו |
| איי שטלנד הדרומיים | חצי האי ביירז • נקודת הרמוני • ליונז ראמפ • מפרץ אדמירליטי • כף שירף |
אין תמונה חופשיתאין תמונה חופשית
**מקס קריצמן** (1914–2003) היה עורך-דין, ייצג את חברי האצ"ל ברבים מהמשפטים בתקופת המנדט.

קורות חייו
----------

קריצמן נולד בארצות הברית, עלה לארץ בשנת 1921, התחנך בבית הספר תחכמוני בתל- אביב והצטרף לתנועת הנוער בית"ר. אחד המורים שהשפיעו על קריצמן במיוחד היה מרדכי רזיאל, אביו של דוד רזיאל, שרבים מחברי האצ"ל דיברו עליו בהערצה. מורה נוסף שהשפיע עליו היה משה זילברג, לימים שופט בבית המשפט העליון. בלימודיו באוניברסיטה העברית בירושלים, התוודע לפרופ' יוסף קלאוזנר שהיה מקור השראה לתנועות הימין הציוני.

את השכלתו המשפטית רכש קריצמן בבריטניה, קיבל תואר אקדמי והוסמך כבאריסטר. עם חזרתו לארץ הצטרף קריצמן למשרדו של מקס זליגמן מאחר שביקש להתמחות בפלילים, וזליגמן נחשב עורך דין בולט בתחום.

הבריטים זיהו את קריצמן כמקורב לאצ"ל, כפי שמופיע ברשימות המעצר שבאו בעקבות הלשנתו של יעקב חילביץ. אמנם קריצמן לא הופיע כחבר האצ"ל ברשימת ההלשנה של חילביץ, אולם רשימת המעצר כללה לא רק את השמות שמסר חילביץ אלא גם שמות נוספים שהבריטים ראו בהם בעלי קשר לארגון. מלבד מעצר זה במרץ 1944 לזמן קצר, נעצר בשנית בנובמבר 1944 בגל המעצרים שאחרי רצח הלורד מוין למשך כשישה חודשים, ובשלישית נעצר באוגוסט 1947 למשך כשלושה חודשים.

כמו זליגמן, גם קריצמן עשה את עבודתו זו לייצוג חברי האצ"ל בהתנדבות, ואף סייע בהעברת מידע מבין כותלי הכלא אל מפקדת הארגון. קריצמן היה שותף בייצוג מיכאל אשבל ויוסף שמחון שנידונו למוות ודינם הומתק למאסר עולם על- ידי מפקד הצבא, במשפטם של 31 חברי הארגון שנתפסו בחוף בת- ים לאחר פעולה, במשפטו של דב גרונר שנידון למוות, במשפטם של ארבעת חברי הארגון שנידונו למוות במשפט 'ליל ההלקאות' ובמשפטם של חברי הארגון שהיו שותפים לפריצת כלא עכו ונידונו למוות. קריצמן היה שותף לייצוג חברי הארגון בעוד משפטים רבים.

בשנת 1972 ייצג מקס קריצמן את קוזו אוקמוטו המחבל היפני שהיה שותף לטבח בנמל התעופה בלוד ב-30 במאי 1972 וטען שאינו שפוי.

לקריאה נוספת
------------

* יצחק גוריון, **פרקליטיהם של לוחמי חרות**, תל- אביב תשל"ג.
* שמעון-ארז בלום, **עריכת דין למען מטרה לאומית בימי המרד: השתלבותם של מקס זליגמן ומקס קריצמן במאבק האצ"ל בבריטים בשנים 1945- 1947 בארץ- ישראל המנדטורית**, עבודת מוסמך, אוניברסיטת תל אביב 2005.
אין לבלבל עם אין לבלבל ערך זה, העוסק בהר בארץ קייזר וילהלם השני שבאנטארקטיקה, עם הערך "הר גאוס (ארץ ויקטוריה)", העוסק בהר בארץ ויקטוריה שבאנטארקטיקה.

**הר גאוס** (בגרמנית: **Gaussberg**) הוא הר געש חרוטי כבוי בארץ קייזר וילהלם השני, אנטארקטיקה.

גובהו של ההר 371 מטר מעל פני הים.

ההר ממוקם לחוף ים דייוויס, מערבית לקרחון פוזאדובסקי.

היסטוריה
--------

### גילוי ההר

ההר התגלה בפברואר 1902 על ידי המשלחת הגרמנית לאנטארקטיקה, בפיקודו של אריך פון דריגאלסקי.

### מקור השם

דריגאלסקי נתן להר את שמו.

דריגאלסקי קרא להר ספינת המשלחת- "גאוס"; זו נקראה על שם המתמטיקאי והפיזיקאי קרל פרידריך גאוס.

לקריאה נוספת
------------

• Defense Mapping Agency 1992, **Sailing Directions (planning Guide) and (enroute) for Antarctica**, P 416

  

• Migdisova, N. A. Sobolev, A. V. Portnyagin, Maxim V. and Sushchevskaya, N. M. (2014), **Peculiarities of trace element geochemistry of the Gaussberg leucitites (West Antarctica)**, Goldschmidt Conference 2014. 08.-13.06.2014, Sacramento, USA

  

• Murphy, D. Collerson, K. D. and Kamber, B. (2000), **Trace element and radiogenic isotope systematics of Gaussberg, Antarctica: a transition zone source for Lamproites**, American Geophysical Union 2000 Fall Meeting, Moscone Convention Centre, San Francisco, 15-19 December 2000. Washington, USA: American Geophysical Union.

  

• D. T. MURPHY, K. D. COLLERSON, B. S. KAMBER, **Lamproites from Gaussberg, Antarctica: Possible Transition Zone Melts of Archaean Subducted Sediments**, Journal of Petrology, Volume 43, Issue 6, June 2002, Pages 981–1001, 

  

• Salvioli-Mariani, E. Toscani, L. & Bersani, D. (2004), **agmatic evolution of the Gaussberg lamproite (Antarctica): Volatile content and glass composition**, ineralogical Magazine, 68(1), 83-100. doi:10.1017/0026461046810173

  

• O. S. Vyalov & V. S. Sobolev (1959), **GAUSSBERG, ANTARCTICA**, International Geology Review, 1:7, 30-40, DOI: 10.1080/00206815909473430

ראו גם
------

* הר גאוס (ארץ ויקטוריה) - הר באנטארקטיקה הנקרא אף הוא על שם קרל פרידריך גאוס.

קישורים חיצוניים
----------------

ויקישיתוף מדיה וקבצים בנושא **הר גאוס** בוויקישיתוף
* הר גאוס באתר הסקר הגאולוגי של ארצות הברית.
* הר גאוס באתר הגאזט האנטארקטי של ממשלת אוסטרליה
* הר גאוס באתר הגאזט האנטארקטי המשווה SCAR של ממשלת אוסטרליה
* הר גאוס באתר marineregions
* מפת אזור הר גאוס
* תחזית מזג אוויר עדכנית ארוכת טווח עבור הר גאוס

הערות שוליים
------------

1. ↑  גאזט השמות האנטארקטיים הרשמי של ארצות הברית
2. 1 2 3 4 5 6 7 8  מידע גאוגרפי והיסטורי
3. ↑  מידע גאוגרפי
**ג'וליאן אהרון קוק** (באנגלית: **Julian Aaron Cook**;‏ 7 באוקטובר 1916 - 19 ביוני 1990) היה קולונל אמריקאי שהתפרסם בתפקידו כמפקד הגדוד ה-3 ברגימנט ה-504, הדיוויזיה המוטסת ה-82 במלחמת העולם השנייה.

קריירה מוקדמת
-------------

קוק נולד וגדל בעיירה מאונט הולי, שבורמונט. בשנת 1940 סיים את לימודיו באקדמיה הצבאית של ארצות הברית והוסמך כקצין בחיל הרגלים של צבא ארצות הברית. בשנת 1942 התנדב לכוחות המוטסים ושובץ ברגימנט הרגלים המוצנח ה-504 של הדיוויזיה המוטסת ה-82 וצנח בסיציליה, בסלרנו ואנציו. בשל האבדות הכבדות שספג הרגימנט לא השתתפו אנשיו, ובהם קוק, בפלישה לנורמנדי. זמן קצר בטרם מבצע מארקט גארדן מונה קוק למפקד הגדוד ה-3 ברגימנט ה-504, והוביל את אנשיו בצניחה ובלחימה בהולנד. במהלך המבצע (19 ו-20 בספטמבר 1944) ניסו כוחות החלוץ של הקורפוס ה-30 (מדיוויזיית המשמר המשוריינת) בסיוע יחידות מהדיוויזיה המוטסת ה-82 להשתלט על הקצה הדרומי של גשר ניימכן, אך נהדפו שוב ושוב על ידי המגינים הגרמניים. קוק הוביל את הגדוד בצליחת סער באור היום של נהר הוואל ובקרב לכיבוש הקצה הצפוני של הגשר. הגרמנים נסוגו מניימכן וכוחות בעלות הברית תפסו את הגשר (שאורכו היה כ-200 מטר) ללא פגע בשעות הערב של 20 בספטמבר. על האופן שבו פיקד על גדודו בקרב הוענק לשקוק צלב השירות המצוין. בהמשך פיקד על הגדוד במהלך המערכה בארדנים. לאחר המלחמה הועלה לדרגת קולונל ושירת כקצין קישור לכוחות צבא צרפת במלחמת הודו-סין הראשונה. 

דמותו של קוק הופיעה בסרט גשר אחד רחוק מדי וגולמה על ידי השחקן האמריקאי רוברט רדפורד.

לקריאה נוספת
------------

* קורנליוס ראיין, "**גשר אחד רחוק מדי**", הוצאת זמורה ביתן ומודן, 1979.
* ג'יימס גבין, **קדימה לברלין: עלילות קרב של מפקד צנחנים אמריקני במלחמת העולם השנייה**, תל אביב: הוצאת משרד הביטחון, 1981.
* ג'ון גאלבין, "**היורדים לקרב**", הוצאת מערכות, 1972.

קישורים חיצוניים
----------------

ויקישיתוף מדיה וקבצים בנושא **ג'וליאן קוק** בוויקישיתוף

הערות שוליים
------------

1. ↑  קורנליוס ראיין, "**גשר אחד רחוק מדי**", הוצאת זמורה ביתן ומודן, 1979, עמודים 297-328.
2. ↑  מקס הייסטינגס, **ארמגדון: הקרב על גרמניה 1944-1945**, הוצאת דביר, 2007, עמודים 93-94.
3. ↑  ג'יימס גבין, "**קדימה לברלין: עלילות קרב של מפקד צנחנים אמריקני במלחמת העולם השנייה**", תל אביב: הוצאת משרד הביטחון, 1981, עמודים 203-213.
**סורת אל-עַלַק** (ערבית: **سورة العلق**), או **סורת טיפת הדם** (קיימים תרגומים שונים: **סורת הדם הקרוש**, או **סורת הדם המעובה**), היא סורה מספר 96 בקוראן. סורה זו מונה 19 פסוקים (אַיַא֫ת), ולפי האמונה המוסלמית היא הורדה למוחמד באמצעות המלאך גִ'בְריל (جبريل) במכה. לפי ספרו של אבּן אלצֻ'רַיְס, פַצָ'אאִ'יל אלקֻראן (מהמאה ה-10), המיוחס לפרשן הקוראן עַטָאא' אלחֻ'ראסאני (בן המאה ה-8), הייתה זו הסורה הראשונה שהורדה למוחמד (בנוסח זה לא מופיעה כלל סורת אל-פאתחה), ואחריה הורדה סורת אל-קלם. מרבית הפרשנים מסכימים כי זו אכן הסורה הראשונה שהורדה, אם כי מיעוטם נוקבים בסורות אחרות כראשונות, ביניהן סורת אל-פאתחה וסורת אל-מדת'ר.

המילים הראשונות בסורה, הנחשבות, כאמור, לראשונות שהורדו למוחמד בידי ג'בריל, מצוות על מוחמד: "קרא בשם ריבונך". הפסוקים הבאים מספרים על בריאת האדם מ"טיפת דם מעובה" בידי אללה, אשר "לימד את האדם את אשר לא ידע". האדם הפנה עורף לאלוהיו שכן לא חש עוד תלוי בו, אולם גורלו הוא לשוב לבוראו.

חלקה השני של הסורה מביא סיפור מסורתי המייחס לאַבּוּ גַ'הְל, אחד ממנהיגי מכה שהיה עוין למוחמד ולמוסלמים, מזימה לפגוע במוחמד, המכונה "עבד", בזמן שהוא מתפלל. בסורה מובעת תמיהה על עזות המצח של אבו ג'הל לאסור על מוחמד להתפלל, ועל כך שאינו מכיר בכך שעל אף שהפנה עורף לאללה, הרי שזה רואה הכל, יודע את מעשיו ויסכל את מזימתו באמצעות "מלאכי החבלה". הסורה מסתיימת בציווי למוחמד לא להישמע לאיסורו של אבו ג'הל, ולהמשיך לעבוד את אללה.

קישורים חיצוניים
----------------

| מיזמי קרן ויקימדיה |
| --- |
| ויקיטקסט טקסט בוויקיטקסט: **קטגוריה:הקוראן סורה 96** |
| ויקישיתוף תמונות ומדיה בוויקישיתוף: **סורת אל-עלק** |

הערות שוליים
------------

1. ↑  מובא אצל אורי רובין, "נספח א: סדר התגלות פרקי הקוראן", **הקוראן**, תרגם מערבית אורי רובין, אוניברסיטת תל אביב, 2005, עמ' 552. כל הציטוטים להלן הם מתרגום זה.
2. ↑  מפסוק 9 עד הסוף

|  |  |  |
| --- | --- | --- |
| הסורה הקודמת:**סורת א-תין** | **הקוראן** | הסורה הבאה:**סורת אל-קדר** |
| **סורה 96** |
| 1
2
3
4
5
6
7
8
9
10
11
12
13
14
15
16
17
18
19
20
21
22
23
24
25
26
27
28
29
30
31
32
33
34
35
36
37
38
39
40
41
42
43
44
45
46
47
48
49
50
51
52
53
54
55
56
57
58
59
60
61
62
63
64
65
66
67
68
69
70
71
72
73
74
75
76
77
78
79
80
81
82
83
84
85
86
87
88
89
90
91
92
93
94
95
96
97
98
99
100
101
102
103
104
105
106
107
108
109
110
111
112
113
114 |


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987008877326705171
* LCCN: n85114317
* TDVİA: alak-suresi
* VIAF: 175419014
* WorldCat (עם VIAF): 175419014

 |
**אגם נקורו** (באנגלית: **Lake Nakuru**) הוא "אגם בסיסי" רדוד בקניה, השוכן בשבר הסורי-אפריקאי, כ-120 ק"מ צפונית-מערבית לבירה ניירובי, וכשני ק"מ דרומית-מזרחית לעיר נקורו שבה מתגוררים כ-300,000 תושבים. האגם וסביבתו מוכרזים כפארק לאומי מאז שנת 1961, ובשנת 2011 הם הוכרזו - יחד עם שני אגמים נוספים בקניה, אגם אלמנטייטה ואגם בוגוריה - כאתר מורשת עולמית המשתרע על-פני שטח של 188 קמ"ר.

גאוגרפיה
--------

אורכו של האגם מצפון-לדרום הוא כ-9.5 ק"מ ורוחבו המרבי מגיע ל-6.5 ק"מ. שטחו של האגם משתנה בקיצוניות בהתאם לעונות השנה, והוא משתרע בממוצע על-פני 40 קמ"ר. האגם מנקז שטח של כ-1,800 קמ"ר, והוא שוכן בגובה של 1,757 מטרים מעל פני הים. סביב האגם, סמוך לשפכי הנהרות הזורמים אליו ולמעיינות הסמוכים לו, משתרעות קרקעות בוציות בסיסיות וביצתיות המכוסות בצמחייה עשבונית. בכל צדדיו של האגם למעט בדרומו מתרוממים מדרונות תלולים למדי, שגובהם נע בין 100 ל-200 מטרים, ומעבר לאלה משתרעת רמה המנוצלת לחקלאות ולמגורים.

החי והצומח
----------

האגם מוקף בצמחייה עשבונית וביערות הנשלטים על ידי עצי שיטה, ובסביבתו נצפו כ-550 מיני צמחים שונים.

באגם נצפו כ-480 מיני עופות, והבולט שבהם הוא הפלמינגו הזוטר, שאוכלוסייתו עשויה להגיע לכ-1.5 מיליון פריטים, הניזונים מהאצות המשגשגות באגם. באגם נקורו לא חיים דגים, למעט דגי אמנון שהובאו אליו בשנת 1962, וכיום הם משמשים כמזונם של רוב עופות המים החיים בו, בעיקר השקנאי. השקנאים מקננים על איונים סלעיים באגם אלמנטייטה השוכן במרחק של 12 ק"מ בלבד דרומית-מזרחית לאגם נקורו, והם באים אליו מדי יום כדי להיזון. עוד משמש האגם כתחנה בדרכם של עופות פלארקטים החולפים דרכו בנדודיהם או חורפים בו. עם היונקים החיים סביב האגם נמנים כ-125 פרטים של קרנפים צרי-שפה, כ-200 פרטים של ג'ירף רוטשילד וכן אוכלוסיות גדולות של קובוס המים, צבאים ותאו אפריקני.

קישורים חיצוניים
----------------

ויקישיתוף מדיה וקבצים בנושא **אגם נקורו** בוויקישיתוף
* אגם נקורו, באתר אנציקלופדיה בריטניקה (באנגלית)

מראה באגםמראה באגם

פלמינגו באגם

פלמינגו באגם

| Flag of KenyaFlag of Kenya סמל אונסק"וסמל אונסק"ו אתרי מורשת עולמית בקניה |
| --- |
| 

|  |
| --- |
| הפארק הלאומי הר קניה • הפארקים הלאומיים באגם טורקאנה • העיר העתיקה לאמו • החורשות הקדושות של המיג'יקאנדה • מצודת ישו במומבסה • מערכת אגמי השבר הסורי-אפריקני בקניה: אגם נקורו, אגם אלמנטייטה ואגם בוגוריה • האתר הארכאולוגי תהימליץ' אוהינגה |

 |

| אגמי הבקע הסורי-אפריקני |
| --- |
| אגמי מערב אסיה | אגם החולה • הכנרת • ים המלח | מפת הבקע |
| אגמי צפון אתיופיה | אגם עסל • אגם אבה |
| אגמי מזרח הבקע האפריקני | אגם טורקאנה • אגם לוגיפי • אגם ברינגו • אגם בוגוריה • אגם נקורו • אגם אלמנטייטה • אגם נאיוואשה • אגם מגאדי • אגם נטרון • אגם אייסי • אגם מניארה |
| אגמי מערב הבקע האפריקני | אגם אלברט • אגם אדוארד • אגם קיוו • אגם טנגניקה • (אגם ויקטוריה, אגם קיוגה) |
| אגמי דרום הבקע האפריקני | אגם רוקווה • אגם מלאווי • אגם מלומבה • אגם צ'ילווה |
| אגמים אחרים | אגם מ'וורו • אגם מ'וורו וונטיפה |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007546705405171
* LCCN: sh96002859

 |
פירוש נוסף ערך זה עוסק בהר באנטארקטיקה. אם התכוונתם למשמעות אחרת, ראו הר ג'מפר.

**הר גַ'מְפֶּר** (באנגלית: **Mount Jumper**) הוא הר בחלקו המרכזי של רכס סנטינל בהרי אלזוורת', שבאנטארקטיקה.

ההר ממוקם 13 קילומטרים מזרחית מהר וייטס.

מעבר דברן מפריד בין הר ג'מפר לרכס היורד מפסגת אוונס.

גובהו של ההר 2,890 מטרים מעל פני הים.

ההר משקיף על קרחון אלן, שמצפון וממזרח לו, ועל יובליו של קרחון אלן - קרחון פאטון שמדרום להר, וקרחון רומיאנה שמצפון-מערב להר.

היסטוריה
--------

### גילוי ומיפוי ההר

ההר מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1957–1959.

### מקור השם

שמו של ההר ניתן לו על ידי הוועדה המייעצת לשמות אנטארקטיים.

ההר נקרא על שמו של מייג'ור ג'סי ט. ג'מפר (Jesse T. Jumper), מחיל האוויר של ארצות הברית שהשתתף בהקמת תחנת הקוטב הדרומי בעונת המחקר (הקיץ האנטארקטי) 1956 – 1957.

לקריאה נוספת
------------

• Damien Gildea, **Ellsworth Moutains - Mountaineering in Antarctica: Travel Guide**

קישורים חיצוניים
----------------

* הר ג'מפר באתר הסקר הגאולוגי של ארצות הברית
* הר ג'מפר באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הר ג'מפר, תוך סימון אתרים נוספים באזור באתר copernix
* הר ג'מפר באתר peakery (מרחקים לאתרים סמוכים)
* הר ג'מפר באתר peakbagger
* תרשים הנוף הנשקף מהר ג'מפר באתר peakfinder

הערות שוליים
------------

1. 1 2 3 4 5 6 7  מידע גאוגרפי והיסטורי
2. ↑  מידע גאוגרפי על מעבר דברן
3. ↑  מידע גאוגרפי על קרחון רומיאנה
בכימיה פיזיקלית, **תגובה אלמנטרית** היא תגובה כימית בה מגיבים מגיב אחד או יותר, בשלב אחד, לתת תוצר. לתגובה כזאת יש מצב מעבר אחד בלבד. כל תגובה כימית היא תגובה אלמנטרית או בנויה מכמה תגובות אלמנטריות. בתגובה אלמנטרית המקדמים הסטוכיומטריים של משוואת התגובה המאוזנת הם ערכי החזקות של משוואת הקצב.

ניתן לבטא את קצב התגובה כהשתנות ריכוז המגיב לפי הזמן. כלומר, הנגזרת של הריכוז לפי הזמן.

עבור ריאקציה אונימולקולרית, כלומר, ריאקציה שבה יש מגיב אחד בלבד, מתפרקת המולקולה A, ליצירת תוצר.

{\displaystyle {\mbox{A}}\rightarrow {\mbox{products}}}
קצב התגובה של ריאקציה כזו, כאשר הטמפרטורה קבועה, תלוי בריכוז החומר ויתואר כך:

{\displaystyle {\frac {d[{\mbox{A}}]}{dt}}=-k[{\mbox{A}}]}
בתגובה בימולקולרית, מגיבים שני אטומים, מולקולות יונים או רדיקלים לתת תוצר או תוצרים:

{\displaystyle {\mbox{A + B}}\rightarrow {\mbox{products}}}
קצב הריאקציה של תגובה כזאת, בטמפרטורה קבועה, ניתן לבטא כך:

{\displaystyle {\frac {d[{\mbox{A}}]}{dt}}={\frac {d[{\mbox{B}}]}{dt}}=-k[{\mbox{A}}][{\mbox{B}}]}
באופן עקרוני, נדירות עד מאוד תגובות אלמנטריות בהן מעורבים 3 חלקיקים שונים במקביל, כיוון שהסיכוי ששלוש מולקולות שונות יפגשו באותו זמן בהכוונה מרחבית מתאימה להתנגשות פורייה, נמוך מאוד. תגובות אלה נקראות תגובות טרימולקולריות. 
לכל תגובה כימית שאינה אלמנטרית, קיים מנגנון המתאר את התגובה בעזרת מספר תגובות אלמנטריות. לא תמיד ברור המנגנון, ופעמים רבות משוואת הקצב שלו מסובכת. לרוב ניתן למצוא משוואת קצב מקורבת על ידי שימוש בקירובים שונים.

ראו גם
------

* הנחת המצב העמיד
* שלב קובע מהירות
* קינטיקת מיכאליס-מנטן

|  |  |
| --- | --- |
| בקרת זהויות עריכת הנתון בוויקינתונים | 
* GND: 4070762-3

 |
**אגם ניקרגואה** (בספרדית: **Lago de Nicaragua**) הוא האגם הגדול ביותר במדינה זו, האגם הגדול במרכז אמריקה, התשיעי בגודלו באמריקה וה-19 בגודלו בכדור הארץ.

מאפיינים
--------

האגם, המכיל מים מתוקים, נוצר על ידי פעילות טקטונית. הוא ממוקם בדרום מערב ניקרגואה, מדרום לבירתה מנגואה ובקרבת חוף האוקיינוס השקט של המדינה, בגובה של 32.7 מטרים מעל פני הים. שטחו הוא 8,264 קילומטרים רבועים (6.3% משטח ניקרגואה), מעט פחות מזה של אגם טיטיקקה. אורכו המקסימלי 161 קילומטרים ורוחבו המקסימלי 71 קילומטרים. אגן ההיקוות שלו משתרע על פני 41,600 קילומטרים רבועים בניקרגואה וקוסטה ריקה.

עומק האגם מגיע עד ל-26 מטרים. הוא מחובר באופן בלתי סדיר לאגם מנגואה על ידי הנהר טיפיטפה (Tipitapa). הוא מתנקז לים הקריבי דרך נהר סן חואן.

באגם מצויים למעלה מ-400 איים. שני האיים הגדולים הם אומטפה (Ometepe) וספטרה (Zapatera). כן מצוי בו הארכיפלג של איי סולנטינאמה (Solentiname). על גבי האי אומנטפה שני הרי געש, שהגבוה שבהם, קונספסיון, מתנשא עד ל-1,610 מטרים מעל פני הים.

האגם ידוע בגלים הגבוהים שבו, שמחוללות רוחות מזרחיות הנושבות כלפי האוקיינוס השקט. מעת לעת מתחוללות בו סערות גדולות המקשות על השיט בו.

לאגם שמות מקומיים רבים, לרבות Lago Cocibolca, ‏Mar Dulce, ‏Gran Lago Dulce ו-Lago de Granada.

מאמצע המאה ה-17 ועד אמצע המאה ה-19 פעלו באגם פיראטים שהגיעו אליו מהים הקריבי.

מאז המאה ה-19 כלול האגם בתוכניות שונות שהועלו לכריית תעלת ניקרגואה - מעבר בין הים הקריבי לאוקיינוס השקט, שיתחרה בתעלת פנמה.

אקולוגיה
--------

אף שבאגם מים מתוקים מצויים בו יצורים הנמצאים בים הפתוח, לרבות כרישים. אלו נחשבו בתחילה כמין אנדמי לאגם, אך בשנות ה-60 הוכח שמדובר בכרישים שוריים, והתברר כי הם הגיעו אל האגם מהים הקריבי דרך נהר סן חואן. באגם נמצא מספר גדול של סוגי דגים אחרים, לרבות 16 מיני אמנוניים שהם אנדמיים לאגם. שמורת האי אומטפה הוכרזה כשמורה ביוספרית על ידי ארגון אונסק"ו ב-2010.

בעשורים האחרונים מחמיר מצבו האקולוגי של האגם. בבדיקה שערכה סוכנות מחקר ממשלתית של ניקרגואה התברר שלאגם מוזרמות כמויות גדולות של שפכים שמקורם במפעלי תעשייה השוכנים לאורך גדותיו. מצבה הכלכלי הקשה של המדינה הכביד על היכולת לבנות מתקנים לטיהור השפכים.

* מראה כללי של האגםמראה כללי של האגם
* חוף מוצף באי אומטפהחוף מוצף באי אומטפה

קישורים חיצוניים
----------------

ויקישיתוף מדיה וקבצים בנושא **אגם ניקרגואה** בוויקישיתוף
* תמונת הדמיה על בסיס תמונת לוויין של אגם מנגואה ומעבר לו (בחלק העליון של התמונה) אגם ניקרגואה, באתר NASA
* אגם ניקרגואה, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX4916467
* GND: 4404128-7

 |
פירוש נוסף ערך זה עוסק בהר בהרי אלזוורת' שבאנטארקטיקה; לנונאטאק בשם זה ברכסי פורד שבאנטארקטיקה ראו הר ג'ונס (רכסי פורד). אם התכוונתם למשמעות אחרת, ראו הר ג'ונס.

**הר ג'ונס** (באנגלית: **Mount Johns**) הוא נונאטאק בודד, המזדקר מהקרח המקיף אותו, בהרי אלזוורת', בארץ מרי בירד שבאנטארקטיקה.

הנונאטאק ממוקם 93 קילומטרים ממערב לרכס הריטג' (אף הוא בהרי אלזוורת').

הנונאטאק מתנשא לגובה של 90 מטרים מעל משטח הקרח המקיף אותו.

היסטוריה
--------

### גילוי ומיפוי ההר

הר ג'ונס התגלה ב-27 בינואר 1958, על ידי משלחת החקר חוצה ארץ מרי בירד (Marie Byrd Land Traverse Party).

### מקור השם

ההר נקרא על שמו של רוברט ה. ג'ונס (Robert H. Johns), מטאורולוג ששהה במסגרת השנה הגאופיזית הבינלאומית (שנת 1957) בתחנת בירד, ונפטר בעת מילוי תפקידו.

לקריאה נוספת
------------

• M. Cataldo et al. **Interactive comment on "Mineral dust variability in central West Antarctica associated with ozone depletion"** , Atmos. Chem. Phys. Discuss. 12, C6550–C6562, 2012 www.atmos-chem-phys-discuss.net/12/C6550/2012/
• Schwanck, Fran & Simoes, Jefferson & Handley, Michael & Mayewski, Paul & Bernardo, Ronaldo & Aquino, Francisco. (2016), **Drilling, processing and first results for Mount Johns ice core in West Antarctica Ice Sheet**, D. Brazilian Journal of Geology. 46. 29-40. 10.1590/2317-4889201620150035

קישורים חיצוניים
----------------

* הר ג'ונס באתר הסקר הגאולוגי של ארצות הברית
* הר ג'ונס באתר הגאזט האנטארקטי המשווה SCAR של ממשלת אוסטרליה

הערות שוליים
------------

1. ↑  גאזט השמות האנטארקטיים הרשמי של ארצות הברית
2. 1 2 3 4 5  מידע גאוגרפי והיסטורי
**תכונת ליוביל** היא תכונה של גרפים שקיומה מצביע על כך שפיזור המסה בגרף מחקה את משפט ליוביל על המישור המרוכב.

כל הגרפים הסופיים מקיימים את תכונת ליוביל, באופן טריוויאלי. גם גרף הסריג {\displaystyle \ \mathbb {Z} ^{d}} מקיים את תכונת ליוביל. התכונה אינה נשמרת תחת קוואזי-איזומטריות.

הגדרה
-----

גרף מקיים את תכונת ליוביל אם כל הפונקציות ההרמוניות החסומות עליו הן קבועות. בהקשר זה, פונקציה {\displaystyle \ f{:}X\rightarrow \mathbb {C} } היא הרמונית אם הלפלסיאן מאפס אותה, כלומר {\displaystyle \ {\frac {1}{\deg x}}\sum \_{y\sim x}f(y)=f(x)} לכל קודקוד x (הסכום הוא על הקודקודים השכנים, ו- {\displaystyle \ \deg x} היא הדרגה).

חבורות ליוביל
-------------

חבורה G היא **חבורת ליוביל** ביחס לקבוצת יוצרים S סופית, אם גרף קיילי של החבורה ביחס ל-S מקיים את תכונת ליוביל. לא ידוע האם התכונה תלויה בקבוצת היוצרים, וגם לא אם תת-חבורה של חבורת ליוביל היא חבורת ליוביל. חבורה היא ליוביל ביחס לקבוצת יוצרים S אם ורק אם תוחלת המרחק של הילוך מקרי על החבורה (בהתאם לקבוצת היוצרים הנתונה) היא תת-ליניארית.

כל חבורת ליוביל היא אמנבילית.
**סורת אל-ענכבות** (בערבית: **سورة العنكبوت**) היא סורה מספר 29 בקוראן, המונה 69 פסוקים.

סורה זו נכתבה במכה בתקופה מוקדמת של הכרזתו של מוחמד על נביאותו ולפני שההגירה לחבש התרחשה, אך הרדיפה אחר חסידי מוחמד המוקדמים כבר החלה. יש פרשני קוראן המתייחסים לעשרת הפסוקים הראשונים של סורה זו כפסוקים מהתקופה שלאחר ההג'רה בגלל אזכור הצביעות והצבועים בפסוקים הללו. כמו כן, בסורת אל-ענכבות שהדגש במסר הוא על מונותאיזם.

תוכן הסורה
----------

בפסוקים 1–4 נטען שאללה בוחן לכאורה את אלו הטוענים שהם מאמינים.

פסוקים 5–13 סוקרים שלושה סוגים של אנשים: המאמינים, הלא מאמינים, והצבועים.

פסוקים 14–15 עוסקים בנח.

פסוקים 16–28 עוסקים בסיפורו של אברהם, ומזכירים גם את יצחק, יעקב ולוט.

פסוקים 26–35 מגוללים את סיפורו של לוט.

פסוקים 36–37 מתמקדים ביתרו.

פסוק 38 מדבר על שבטים קדומים בשם עאד ות'מוד.

פסוק 39 עוסק במשה, פרעה וקורח.

פסוקים 45–68 מדברים על היחסים בין מוחמד לבין מתנגדיו.

בפסוק 69 נאמר כי אלו המתאמצים למען אללה, יזכו לכאורה ברחמיו והדרכתו.

במסורת האסלאמית
---------------

לפי המסורת האסלאמית, קריאת סורת אל-ענכבות מומלצת לפני השינה כדרך להירגע ולזכות בשנת לילה נעימה.

קישורים חיצוניים
----------------

ויקישיתוף מדיה וקבצים בנושא **סורת אל-ענכבות** בוויקישיתוף
- ויקיטקסט סורת אל-ענכבות, בתרגום הרמן רקנדורף, באתר ויקיטקסט

הערות שוליים
------------

1. ↑  TheLastDialogue, Surah Al Ankabut Summary, The Last Dialogue, ‏6 במרץ 2019 (באנגלית)
2. ↑  Sura al-'Ankabut, WikiShia (באנגלית)
3. ↑  Baḥrānī, **al-Burhān**, כרך 4, עמ' 301

|  |  |  |
| --- | --- | --- |
| הסורה הקודמת:**סורת אל-קצץ** | **הקוראן** | הסורה הבאה:**סורת א-רום** |
| **סורה 29** |
| 1
2
3
4
5
6
7
8
9
10
11
12
13
14
15
16
17
18
19
20
21
22
23
24
25
26
27
28
29
30
31
32
33
34
35
36
37
38
39
40
41
42
43
44
45
46
47
48
49
50
51
52
53
54
55
56
57
58
59
60
61
62
63
64
65
66
67
68
69
70
71
72
73
74
75
76
77
78
79
80
81
82
83
84
85
86
87
88
89
90
91
92
93
94
95
96
97
98
99
100
101
102
103
104
105
106
107
108
109
110
111
112
113
114 |


|  |  |
| --- | --- |
| בקרת זהויות עריכת הנתון בוויקינתונים | 
* LCCN: n93067525
* SUDOC: 241144140
* TDVİA: ankebut-suresi
* VIAF: 181527821
* WorldCat (עם VIAF): 181527821

 |
שגיאות פרמטריות בתבנית:מקורות   
פרמטרי חובה [ נושא ] חסרים 

מוקפץ ירקות בשילוב עם תירס ננסי
**תירס ננסי** (או **תירס גמדי**) הוא דגן תירס שנקצר בשלב מוקדם בזמן שהגבעול עדין קטן ולא בוגר. הוא בדרך כלל נאכל בשלמותו – יחד עם האשבול – בניגוד לתירס בוגר, שם האשבול קשה מדי לעיכול עבור האדם. הוא נאכל גם חי וגם מבושל. ערכיו התזונתיים דומים לכרוב, גזר ועגבנייה. תירס ננסי מקובל במנות על בסיס ירקות מוקפצים.

תאילנד היא המדינה הראשונה לייצר תירס ננסי, והוא מיוצר גם בצפון אמריקה, יפן, הודו ואירופה.

גידול תירס ננסי
---------------

את התירס הננסי אפשר לגדל כיבול עיקרי וכיבול משני. תקופת הזריעה יכולה להתקיים בכל עונה בשנה כשמזג האוויר האופטימלי הוא בין 22 מעלות ל-32 מעלות. בדרך כלל החקלאי מעבד את התירס הננסי כיבול תומך לאחר קצירת היבול העקרי. הגידול של התירס הננסי הוא שימושי לפיתוח הקרקע באופן אורגני ליבול הבא וגם לטובת רווח.

את התירס הננסי אפשר להפיק עד 4-5 פעמים בשנה משום שתקופת הגידול היא קצרה, זאת במידה וכמות הגשם היא בין 1,000 ל-1,200 מ"מ בשנה. ניתן לעבד לצידו גידולים נוספים.

שימושים
-------

תירס ננסי נצרך בכל רחבי העולם. הייצור שלו עלה מ-239.7 ל-279.7 מיליון טון בין 2003 ל-2013.

קישורים חיצוניים
----------------

ויקישיתוף מדיה וקבצים בנושא **תירס ננסי** בוויקישיתוף
* What is Baby Corn? Farming Method
* Baby corn plants characteristics Farming Method
* What is Baby Corn? Pamphlet From Washington State University

הערות שוליים
------------

1. ↑  Claire Lesur-Dumoulin, Eric Malézieux, Tamara Ben-Ari, Christian Langlais, Lower average yields but similar yield variability in organic versus conventional horticulture. A meta-analysis, **Agronomy for Sustainable Development** 37, 2017-09-23 doi: 10.1007/s13593-017-0455-5
2. ↑  Utilization of baby corn by-products and waste as livestock feed | Feedipedia, www.feedipedia.org (באנגלית)
**פודאי סייבאנה סנקו** (Foday Saybana Sankoh, ‏17 באוקטובר 1937 - 29 ביולי 2003), היה מנהיג ומייסד החזית המהפכנית המאוחדת (RUF), קבוצת המורדים בסיירה לאון, שפעלה במלחמת האזרחים בסיירה לאון (1991-2002). הוא נודע באכזריותו הרבה כלפי קורבנותיו.

ביוגרפיה
--------

### שנותיו הראשונות

סנקו נולד בכפר המרוחק מאסאנג מאיוסו במחוז טונקולילי בצפון סיירה לאון, לאב חוואי שמוצאו מהקבוצה האתנית טמנה, ואם מהקבוצה האתנית לוקו. סנקו למד בבתי ספר יסודי ותיכון ועבד במספר משרות בעיר מגבורקה. התגייס לצבא סיירה לאון ב-1956, ועבר את הכשרתו הצבאית בניגריה ובבריטניה. בשנת 1971, בהיותו טוראי, הודח מתפקידו בחיל הקשר, ונכלא למשך שבע שנים על מעורבותו במרד.

כשהשתחרר סנקו מהכלא, עבד כצלם נודד בדרום ובמזרח סיירה לאון, שם יצר קשר עם קיצוניים צעירים, ועבר עמם ללוב, שם ערך ב-1988 אימונים לקראת התקוממות. כששבו לסיירה לאון, סנקו ובני בריתו ראשיד מנסאריי ואבו קאנו הסיתו למאבק מזוין נגד ממשלת APC. הם נסעו לליבריה וחברו עם צ'ארלס טיילור, שעמד בראש החזית הפטריוטית הלאומית של ליבריה (NPFL).

### מלחמת האזרחים

ב-23 במרץ 1991 תקפו לראשונה אנשי החזית המהפכנית המאוחדת בראשות סנקו, מגובים בטיילור, בכפרים במחוז קאילהון שבמזרח סיירה לאון, אזור עשיר ביהלומים. אנשי החזית המהפכנית המאוחדת היו ידועים לשמצה בשיטות פעולה אכזריות כמו אונס וקטיעת איברים במהלך מלחמת האזרחים. סנקו בעצמו ביצע מספר פעולות כאלו, והתפרסם בעיקר בגלל "מבצע שלם את עצמך", שעודד חיילים לבצע ביזה ככל יכולתם. קאנו ומנסאריי התנגדו לשיטה זו, ולכן הוצאו להורג.

במרץ 1997 נמלט סנקו לניגריה והוטל עליו מעצר בית, ולאחריו נכלא. עד לשחרורו של סנקו מהכלא הניגרי, מילא את משימותיו סם בוקארי.

במהלך המלחמה הפר סנקו מספר פעמים את הבטחותיו להפסקת הלחימה, כולל הסכמי השלום שנחתמו באביג'אן ובלומה ב-1999. בסופו של דבר, קבוצת המעקב של הקהילה הכלכלית של מדינות מערב אפריקה (ECOMOG) ובריטניה התערבו באמצעות כוחות קטנים אך מתוחכמים, וכך הופלה החזית המהפכנית המאוחדת.

סנקו נעצר שוב בשנת 2000, לאחר שחייליו טבחו במפגינים שמחו מחוץ לביתו בפריטאון. מעצרו הוביל לחגיגות המוניות בכל רחבי סיירה לאון. סנקו הוסגר לידי הבריטים, ובבית המשפט לפשעי מלחמה של האו"ם הואשם ב-17 סעיפים של פשעי מלחמה, כגון שימוש בילדים-חיילים, ופשעים נגד האנושות כמו השמדה, שיעבוד, אונס ועבדות מינית.

### מותו

סנקו מת בזמן שהמתין למשפטו, מסיבוכים של שבץ. בהצהרת בית המשפט אמר התובע הראשי דייוויד קראיין, שמותו של סנקו זיכה אותו בסוף שלו לחייו, סוף שהוא מנע בעצמו מרבים אחרים.

קישורים חיצוניים
----------------

|  |  |
| --- | --- |
| בקרת זהויות עריכת הנתון בוויקינתונים | 
* GND: 1265045712
* PIC: 386718
* VIAF: 5654166063389180560005
* WorldCat (עם VIAF): 5654166063389180560005

 |
מבנה הכנסייה והמבנים לידו
**הר בֶּרֶנִיקי** הוא הר בגליל, הנמצא סמוך לכנרת דרומית לטבריה. גובה ההר כ-190 מטר מעל פני הים. על ההר נמצאו שרידי כנסייה ביזנטית ולצידה מסגד מהמאה ה-8 לספירה.

גאוגרפיה
--------

להורדוס אנטיפס היה בטבריה ארמון מפואר, שייתכן שהוא ארמונה של הנסיכה ברניקי, עליו סיפר יוסף בן מתתיהו בכתביו, ומכאן שמו של ההר "הר ברניקי". במהלך התקופה הביזנטית, במאה השישית, נבנתה על פסגתו המזרחית של ההר כנסייה, ייתכן על חורבת ארמונו של אנטיפס. הכנסייה הייתה מבנה מפואר ששטחו כ-1,400 מ"ר. בליבה של הכנסייה עמדה אבן מונוליתית ששמשה כשריד מקודש, וכפי הנראה נקשרה בסיפור פעילותו של ישו באזור הכנרת. 

הקיסר יוסטיניאנוס הראשון בנה חומה, שהגיעה מטבריה עד לפסגתו המערבית של ההר, והסתיימה בשני מגדלים שגובהם 15 מטרים ואורך כל אחד מצלעותיהם 7.5 מטרים. ברעש האדמה בשנת 749 המכונה רעש שביעית נהרסו המבנים שעל ההר, לרבות הכנסייה, אך זו שופצה מחדש בתקופה המוסלמית הקדומה, במהלך המאה השמינית ושימשה ככנסייה עד לאחר קרב קרני חיטין, בו נהדפו הצלבנים וממלכתם בגליל חרבה.

לאחר חורבן הכנסייה שהה המקום בשממונו במשך שנים רבות. בשנת 1990 החל הארכאולוג יזהר הירשפלד בחפירות במקום. לא נמצאו כל שרידים לארמונה של ברניקי, אך נחשפה הכנסייה הביזנטית, ושרידי החומה והמגדל. הקרן הקיימת לישראל פרצה דרך המובילה משכונותיה העליונות של טבריה אל ההר. בצלע ההר התגלה על ידי הארכאולוגים יזהר הירשפלד ויוסף סטפנסקי תיאטרון רומי, ובו כ-6,000-5,000 מקומות. עיריית טבריה מתכננת להפוך את האמפיתיאטרון למרכז מופעים ולשלבו בפארק עוז ברקוביץ', פארק ארכאולוגי בדרומה של טבריה, הכולל ממצאים ארכאולוגיים מהתקופה הרומית. בסמוך לכנסייה נחשף מבנה נוסף, וההשערה הייתה שהוא שימש כשוק בתקופה הביזנטית של העיר. בשנת 2009 גילתה הארכאולוגית קטיה ציטרין-סילברמן מהאוניברסיטה העברית בירושלים שהמבנה שימש כמסגד, וייתכן שהכנסייה והמסגד פעלו במקביל זה לצד זה, כשכל אחד משרת את הקהילה שלו. מסגדים דומים מאותה תקופה התגלו בדמשק ובעיר ג'רש שבירדן.

קישורים חיצוניים
----------------

ויקישיתוף מדיה וקבצים בנושא **הר ברניקי** בוויקישיתוף
* מידע על אתר הר ברניקי, בארכיון המנדטורי באתר רשות העתיקות

הערות שוליים
------------

1. ↑  יזהר הירשפלד, "כנסיית העוגן בפסגת הר ברניקי בטבריה", **מטוב טבריה**, חוברת 9 הוצאת אריאל 1994, עמ' 10
2. ↑  הודעה לעיתונות מתאריך 1.4.2008 אתר רשות העתיקות
3. ↑  ניר חסון, תור הזהב ועידן הסוכר של טבריה, באתר הארץ, 17 באוגוסט 2012

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007520208105171
* VIAF: 316747232
* WorldCat (עם VIAF): 316747232

 |
מבט צד של מונומר יחיד של אותו חלבון. ניתן לראות את מבנה משטח בטא המאפיין חלבון זה.
בביוכימיה, **פורינים** (אנגלית: Porins) הם חלבונים בעלי מבנה "חבית בטא", אשר חוצים ממברנות של תאים ומשמשים כנקבים המאפשרים דיפוזיה של מולקולות. בניגוד לנשאים ממברנליים אחרים, פורינים הם גדולים מספיק כדי לאפשר דרכם דיפוזיה פסיבית. 

פורינים מבקרים את הדיפוזיה של מטבוליטים קטנים כמו סוכרים, יונים וחומצות אמינו. ניתן למצוא פורינים בממברנה החיצונית של חיידקים גראם שליליים, במיטוכונדריה ובכלורופלסט.

מבנה
----

פורינים בנויים ממשטחי בטא, המחוברים ביניהם על ידי פניות בטא (beta turns) בצד הציטופלסמתי, ועל ידי שרשראות ארוכות יותר בצד החוץ תאי. משטחי הבטא ערוכים בסידור אנטי-מקבילית ויוצרים צינור הנקרא "חבית בטא" (beta barrel).

רצף חומצות האמינו במשטחי הבטא של פורין מאופיין בחזרה של שיירים פולריים ולא פולריים של חומצות אמינו אחד אחרי השני. סידור זה גורם ליצירת מבנה אמפיפטי, כלומר צד אחד של משטח הבטא הידרופובי וצדו השני הידרופילי. השיירים הלא פולריים (הידרופוביים) פונים כלפי חוץ ויוצרים אינטראקציות עם החלק הליפידי (גם כן לא פולרי) של הממברנה, בעוד שהשיירים הפולריים (הידרופיליים) פונים כלפי פנים מבנה החבית ויוצרים בכך תווך הידרופילי, המאפשר את הדיפוזיה דרך הממברנה.

בררניות (סלקטיביות)
-------------------

במבנה של כל תעלת פורין יש בליטה שסוגרת אותה חלקית. קבוצה זו קובעת את הסלקטיביות של הפורין לגבי סוג המולקולה שתוכל לעבור דיפוזיה דרך חלבון זה. הברירה מתבססת על הבדלי הגודל ולפעמים אף ההבדלים הכימיים של המומס אשר מיועד לעבור דרך הממברנה באמצעות הפורין.

קישורים חיצוניים
----------------

ויקישיתוף מדיה וקבצים בנושא **פורין** בוויקישיתוף